समुद्र से निकली तेज आवाज, गांव में हड़कंप  
तटरक्षक अधिकारियों ने बताया कि पुशावरम के लोगों ने देर शाम तेज आवाज सुनी लेकिन समुद्र में उन्हें कोई रोशनी या लहर नहीं नजर आई।
नागपट्टिनम जिले के एक गांव में समुद्र के किनारे से निकली तेज आवाज के कारण लोग रविवार की रात दहशत में आ गए जिसके बाद नौसेना और तटरक्षक पोत मौके के लिए रवाना हुए।  तटरक्षक अधिकारियों ने बताया कि यहां से करीब 280 किमी दूर पुशावरम के लोगों ने रविवार की शाम तेज आवाज सुनी लेकिन समुद्र में उन्हें कोई रोशनी या लहर नहीं नजर आई। उन्होंने बताया कि आवाज के कारण का पता लगाने के लिए तटरक्षक नौका और नौसेना का एक पोत मौके पर पहुंचे। यह पता नहीं चल पाया है कि तेज आवाज का कारण क्या था।